Rámcová dohoda č. ................

uzatvorená podľa § 269 ods.2 a § 409 a násl., zákona č.513/1991 Zb. v znení neskorších predpisov (ďalej len Obchodný zákonník) a príslušných ustanovení zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „rámcová dohoda“) medzi:

**1./ Predávajúci:**

Sídlo:

zastúpený:

IČO:

DIČ:

IČ pre DPH:

Bankové spojenie:

Zapísaná:

(ďalej len „predávajúci“)

**2./ Kupujúci: LESY Slovenskej republiky, štátny podnik**

Sídlo: Námestie SNP 8, 975 66 Banská Bystrica

Zastúpený: JUDr. Tibor Menyhart, generálny riaditeľ

IČO: 360 383 51

DIČ: 2020087982

IČ pre DPH: SK 2020087982

Bankové spojenie: VÚB Banská Bystrica

IBAN: SK77 0200 0000 0000 0680 6312

Zapísaný: v Obchodnom registri Okresného súdu v Banskej Bystrici dňa

29.10.1999, odd. Pš, vložka č. 155/S

(ďalej len „kupujúci“)

**(ďalej spolu aj ako „zmluvné strany“)**

**Preambula**

Zmluvné strany uzatvorili v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) a podľa § 269 ods. 2 a § 409 a násl. zákona č.513/1991 Zb. Obchodného zákonníka túto rámcovú dohodu a to za podmienok a v súlade s výsledkom verejnej súťaže, ktorá bola vyhlásená vo Vestníku verejného obstarávania č.xxxxxxxxxx dňa xxxxx201x pod značkou xxxx-MST (ďalej len „verejná súťaž“).

**I.**

**Základné ustanovenia**

Predávajúci sa touto rámcovou dohodou zaväzuje dodávať tovar vymedzený v čl. II. tejto rámcovej dohody v lehote uvedenej v čl. III. tejto rámcovej dohody kupujúcemu a previesť na neho vlastnícke právo na dodaný tovar a kupujúci sa zaväzuje zaplatiť za odobratý tovar kúpnu cenu uvedenú v prílohe č. 1 tejto rámcovej dohody za podmienok uvedených v čl. IV. tejto rámcovej dohody. Rámcová dohoda obsahuje aj podrobnejšie vymedzenie práv a povinností zmluvných strán.

**II.**

**Predmet plnenia**

1. Predmetom rámcovej dohody je nákup veľkoobchodných dodávok do veľkokapacitných nádrží pre organizačné zložky kupujúceho. Veľkoodber v množstvách a lehotách špecifikovaných v samotných objednávkach na základe skutočných potrieb kupujúceho ako verejného obstarávateľa a jeho organizačných zložiek vrátane dopravy na miesto určené kupujúcim v minimálnom objeme 1.000 litrov a maximálnom objeme 20.000 litrov podľa technickej špecifikácie predmetu zákazky, ktorá sa nachádza v prílohe č.2 „OPIS PREDMETU ZÁKAZKY“ (časť B. súťažných podkladov).

**III.**

**Miesto a čas plnenia**

1. Táto rámcová dohoda sa uzatvára na dobu určitú:
2. do vyčerpania finančného limitu podľa čl. VII bod 2 rámcovej dohody alebo
3. na 12 mesiacov odo dňa účinnosti tejto rámcovej dohody, pokiaľ nedôjde k vyčerpaniu finančného limitu podľa písm. a ) tohto bodu.
4. Predávajúci sa zaväzuje dodávať predmet rámcovej dohody v množstve požadovanom kupujúcim, v kvalite vyplývajúcej z tejto rámcovej dohody, verejnej súťaže a platných noriem, všetko na základe a podľa tejto rámcovej dohody a jednotlivých objednávok.
5. Predávajúci sa ďalej zaväzuje dodávať predmet rámcovej dohody v mieste a termíne špecifikovanom v jednotlivých objednávkach do veľkokapacitných nádrží pre organizačné zložky kupujúceho.
6. Objednávky vystavené kupujúcim na základe rámcovej dohody je možné zadať len počas trvania rámcovej dohody, pričom plnenie z vystavenej objednávky predávajúcim môže presiahnuť trvanie rámcovej dohody. Objednávky vystavené na základe rámcovej dohody, pri ktorých plnenie presiahne trvanie rámcovej dohody, možno zadať na obdobie, ktoré je primerané, a to najmä s ohľadom na dĺžku trvania obdobných objednávok zadávaných na základe tejto rámcovej dohody.
7. Spôsob vystavovania objednávok kupujúcim pri veľkoobchodných dodávkach do veľkokapacitných nádrží pre organizačné zložky kupujúceho:
8. Kupujúci je povinný doručiť predávajúcemu objednávku e-mailom na adresu: [...............] Objednávka musí obsahovať označenie kupujúceho, požadované množstvo, termín dodania, a určenie miesta dodania. Predávajúci je povinný bezodkladne akceptovať objednávku obsahujúcu požadované údaje e-mailom na adresu uvedenú v objednávke kupujúceho, najneskôr do 24 hodín od kedy bola objednávka doručená predávajúcemu. Pokiaľ predávajúci objednávku v lehotách a spôsobom podľa predchádzajúcej vety nepotvrdí, ale ani nerozporuje, má sa za to, že predávajúci objednávku akceptoval.
9. Na základe akceptácie objednávky predávajúci zabezpečí dodávky v požadovaných lehotách a množstvách.

**IV.**

**Dodacie podmienky**

1. Predávajúci je v prípade dodávok do veľkokapacitných nádrží povinný pri odovzdaní predmetu rámcovej dohody v dohodnutom mieste plnenia predložiť a odovzdať kupujúcemu, resp. zmluvnému prepravcovi nasledovné dokumenty: - dodací list 2x. Daňový doklad 1x (bude následne poslaný poštou podľa podmienok tejto rámcovej dohody).
2. Predmet rámcovej zmluvy bude v prípade dodávok do veľkokapacitných nádrží dodaný a prevzatý podpísaním daňového dokladu obidvomi zmluvnými stranami.
3. Kupujúci nadobúda vlastnícke právo k predmetu rámcovej dohody, len čo mu bol tovar odovzdaný.

**V.**

**Práva a povinnosti zmluvných strán**

1. Predávajúci sa zaväzuje dodávať predmet rámcovej dohody vo vlastnom mene a na vlastnú zodpovednosť podľa platných predpisov.
2. Predávajúci je zodpovedný za to, že dodaný tovar zodpovedá kvalite v akej bol prezentovaný kupujúcemu vo verejnej súťaži.
3. Kupujúci si vyhradzuje právo neodobrať celkové množstvo tovaru uvedené v prílohe č. 1 tejto rámcovej dohody.
4. Predávajúci pre účely tejto dohody zodpovedá v prípade využitia subdodávateľa rovnako, akoby záväzok plnil sám.
5. Predávajúci určuje nasledovných subdodávateľov, ktorých bude využívať pri plnení tejto rámcovej dohody (údaj v čase uzatvorenia tejto rámcovej dohody):

Obchodné meno:

- Sídlo/ miesto podnikania:

- IČO:

- Osoba oprávnená konať za subdodávateľa v rozsahu meno, priezvisko, adresa pobytu a dátum narodenia:

1. Predávajúci zaviazaný z tejto rámcovej dohody je povinný počas jej platnosti oznamovať kupujúcemu akúkoľvek zmenu údajov o ktoromkoľvek subdodávateľovi uvedenom v ods. 5 tohto článku rámcovej dohody, a to písomnou formou najneskôr do 15 dní odo dňa uskutočnenia zmeny.
2. Zmena subdodávateľa uvedeného v bode 5 tohto článku rámcovej dohody za iného subdodávateľa je účinná len na základe udeleného písomného súhlasu kupujúceho. Predávajúci je povinný uviesť vo svojom návrhu na zmenu subdodávateľa všetky údaje v zmysle ods. 5 tohto článku rámcovej dohody.
3. Dodávateľ je povinný pri výbere subdodávateľov rešpektovať článok 5k Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení neskorších nariadení, najmä v znení  Nariadenia Rady EÚ č. 2022/578 z 08. apríla 2022, ktoré zakazuje zadávanie zákaziek a využívanie subdodávateľov na plnenie viac ako 10 % z hodnoty zákazky:
4. ruským občanom, spoločnostiam, subjektom alebo orgánom sídliacim v Rusku,
5. spoločnostiam alebo subjektom, ktoré sú priamo alebo nepriamo akýmkoľvek spôsobom vlastnené z viac ako 50 % ruskými občanmi, spoločnosťami, subjektami alebo orgánmi sídliacimi v Rusku a
6. osobám, ktoré v ich mene alebo na základe ich pokynov predkladajú ponuku alebo plnia zákazku.

Za týmto účelom dodávateľ k podpisu zmluvy spolu so zoznamom subdodávateľov predloží čestné vyhlásenie, ktorým čestne a pravdivo prehlási, že vyššie uvedené skutočnosti overil pri navrhovaných subdodávateľoch a ani jeden z navrhnutých subdodávateľov nespĺňa vyššie uvedené skutočnosti.

**VI.**

**Reklamácie a nároky z chýb**

1. Zjavné vady dodaného tovaru musia byť kupujúcim reklamované do 30 dní od prevzatia.
2. Reklamáciu z titulu vád predávajúci vybaví najneskôr do 30 dní od jej doručenia spôsobom určeným kupujúcim z nižšie uvedených možností a ak kupujúci neurčí, vybaví reklamáciu jedným z nasledovných spôsobov:

a/ odstránením vád , za podmienky, že s tým kupujúci súhlasí,

b/ dobropisom, odsúhlaseným obidvomi zmluvnými stranami.

**VII.**

**Ceny a platobné podmienky**

1. Predávajúci sa zaväzuje predávať kupujúcemu pohonné látky za cenu, ktorá sa určí tak, že z aktuálnej jednotkovej ceny v čase veľkoodberu nafty, sa odpočíta zľava, ktorú ponúkol vo verejnej súťaži ako najvyššiu a to v € bez DPH. Výška poskytnutej zľavy z aktuálnej jednotkovej ceny za 1 liter motorovej nafty veľkoodber v čase realizovania odberu je .......... .%. Zľava je nemenná počas celej doby platnosti a účinnosti tejto rámcovej dohody, a to za každý liter motorovej nafty, ktorý bude veľkokapacitnou nádržou dodaný do miesta odberu organizačnej zložky kupujúceho.

Za aktuálnu jednotkovú cenu za 1 liter nafty / benzínu sa pre účely tejto rámcovej dohody považuje mesačná priemerná jednotková cena danej pohonnej látky zverejnená Štatistickým úradom SR za mesiac, v ktorom došlo k odberu nafty / benzínu.

1. Celkový finančný limit na celý predmet plnenia podľa čl. II tejto rámcovej dohody nesmie prekročiť sumu ........................... EUR bez DPH. Táto cena je konečná a neprekročiteľná a sú v nej zahrnuté všetky náklady predávajúceho súvisiace s plnením predmetu rámcovej dohody podľa čl. II rámcovej dohody. Predávajúci nemá nárok na vyčerpanie celej sumy celkového maximálneho finančného limitu. Zľavy sú dohodnuté vo výške uvedenej v prílohe č.1 tejto rámcovej dohody. Predávajúci sa zaväzuje vo všetkých daňových dokladoch – faktúrach uvádzať číslo tejto rámcovej dohody, na základe ktorých bolo realizované plnenie s odvolaním sa na túto rámcovú dohodu.
2. Daň z pridanej hodnoty sa bude fakturovať v zmysle zákona č.222/2004 Z. z. o dani z pridanej hodnoty v znení neskorších predpisov. Faktúra musí mať náležitosti daňového dokladu a musí byť vystavená v súlade so zákonom o DPH.
3. Kupujúci sa zaväzuje zaplatiť fakturovanú cenu v lehote splatnosti 30 dní od doručenia faktúry. Za zaplatenie sa považuje pripísanie dohodnutej kúpnej ceny na účet predávajúceho.
4. Predávajúci je povinný vystaviť osobitné faktúry pre jednotlivé organizačné zložky kupujúceho v členení podľa objednávok a veľkokapacitných dodávok v rámci kalendárneho mesiaca.
5. Predávajúci je povinný každú zmenu čísla účtu oznámiť kupujúcemu oznámením s úradne overeným podpisom.

**VIII.**

**Zmluvné sankcie**

1. V prípade, že kupujúci nesplní svoj záväzok v zmysle čl. VII bod 4 rámcovej dohody, tak je povinný zaplatiť predávajúcemu úrok z omeškania vo výške určenej na základe príslušných ustanovení zákona z nezaplatenej sumy za každý deň omeškania úhrady.
2. V prípade, ak predávajúci nedodá objednaný predmet dohody na základe objednávky riadne a včas, tak je povinný zaplatiť kupujúcemu zmluvnú pokutu vo výške 0,25 % z celkovej ceny nedodaného predmetu rámcovej dohody uvedeného v dotknutej objednávke za každý deň omeškania.
3. V prípade, ak kupujúci odstúpi od tejto rámcovej dohody z dôvodu jej podstatného porušenia na strane predávajúceho, tak si môže uplatniť zmluvnú pokutu vo výške 1 % z celkovej ceny predmetu tejto rámcovej dohody (uvedenej v prílohe č. 1).
4. Kupujúci je povinný prizvať predávajúceho na posúdenie oprávnenosti reklamácie. Ak predávajúci mešká s vybavením reklamácie viac ako 3 dni, bude kupujúci účtovať zmluvnú pokutu vo výške 0,25 % z hodnoty reklamovaného predmetu za každý deň omeškania s vybavením reklamácie.
5. Popri zmluvnej pokute má kupujúci právo požadovať aj náhradu škody vo výške prevyšujúcej zmluvnú pokutu. Zmluvnú pokutu v zmysle tohto článku je možné kumulovať.

**IX.**

**Riešenie sporov**

Všetky spory vyplývajúce z tejto rámcovej dohody, vrátane sporov o jej platnosť, výklad alebo zrušenie, budú riešené dohodou. V prípade, že k dohode nedôjde bude spor riešený pred príslušným súdom SR.

**X.**

**Ukončenie zmluvy a úhrada súvisiacich nákladov**

1. Od tejto rámcovej dohody môže odstúpiť ktorákoľvek zo zmluvných strán v súlade s § 344 a nasl. Obchodného zákonníka.
2. Za podstatné porušenie tejto rámcovej dohody na základe ktorého môže kupujúci okamžite odstúpiť od tejto rámcovej dohody sa považuje najmä ak :

* predávajúci bude opakovane v omeškaní s plnením predmetu rámcovej dohody na základe jednotlivej objednávky o viac ako 9 pracovných dní,
* predávajúci dodal opakovane na základe tejto rámcovej dohody nekvalitný tovar, za ktorý sa považuje tovar nespĺňajúci podmienky podľa článku V. tejto rámcovej dohody,
* predávajúci pri plnení predmetu tejto rámcovej dohody konal v rozpore s niektorým so všeobecne záväzných právnych predpisov,
* predávajúci stratil podnikateľské oprávnenie vzťahujúce sa k predmetu tejto rámcovej dohody,
* predávajúci porušil povinnosť z iného záväzkového vzťahu, ktorý má uzatvorený s kupujúcim.

1. Právne účinky odstúpenia od tejto rámcovej dohody nastávajú dňom doručenia písomného oznámenia o odstúpení druhej zmluvnej strane.
2. Odstúpenie od tejto rámcovej dohody musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.
3. Pred uplynutím dohodnutej doby platnosti tejto rámcovej dohody podľa článku III. tejto rámcovej dohody možno túto rámcovú dohodu ukončiť aj:
4. kedykoľvek písomnou dohodou zmluvných strán,
5. výpoveďou kupujúceho aj bez uvedenia dôvodu, pričom výpovedná lehota sa stanovuje na tri mesiace, počítajúc od prvého dňa mesiaca nasledujúceho po doručení výpovede druhej strane.
6. Výpoveď tejto rámcovej dohody musí mať písomnú formu a musí byť doručená druhej zmluvnej strane, inak je neplatná.
7. Pri odstúpení od tejto rámcovej dohody, resp. pri ukončení platnosti tejto rámcovej dohody nebudú zmluvné strany povinné vrátiť plnenia poskytnuté im pred odstúpením od rámcovej dohody druhou zmluvnou stranou a nebudú oprávnené žiadať vrátenie plnení poskytnutých pred odstúpením od tejto rámcovej dohody druhej zmluvnej strane.
8. Ukončením platnosti tejto rámcovej dohody zanikajú všetky práva a povinnosti zmluvných strán v nej zakotvené, okrem nárokov na úhradu spôsobenej škody, nárokov na dovtedy uplatnené zmluvné, resp. zákonné sankcie a úroky, ako aj nárok kupujúceho na bezplatné odstránenie zistených vád.

**XI.**

**Osobitné ustanovenia**

1. Zmluvné strany a ich zástupcovia prehlasujú, že majú spôsobilosť k právnym úkonom a svoju vôľu uzavrieť túto rámcovú dohodu prejavili slobodne, vážne, žiadna zo strán, ani jej zástupcovia, nekonali v omyle, tiesni, či za nápadne nevýhodných podmienok. Zástupcovia zmluvných strán, respektíve zmluvné strany si rámcovú dohodu riadne prečítali, porozumeli jej obsahu a jednotlivým pojmom, obsah jednotlivých pojmov si riadne vysvetlili a na znak súhlasu zmluvu podpisujú.
2. Rámcová dohoda je vyhotovená v jazyku slovenskom.
3. Neoddeliteľnou súčasťou tejto zmluvy je príloha č.1 (plnenie jednotlivých kritérií) po jednotlivých položkách, ktorých hodnota nesmie byť vyššia ako boli predložené v pôvodne predloženej ponuke do súťaže s tým, že celková cena v EUR bez DPH za predmet zákazky bude v zhode s celkovou cenou v EUR bez DPH za predmet zákazky ponúknutou v elektronickej aukcii.
4. Rámcová dohoda bola vyhotovená v 5 exemplároch, pričom 3 exempláre obdrží kupujúci a 2 exempláre predávajúci.
5. Práva a povinnosti zmluvných strán touto rámcovou dohodou neupravené sa riadia príslušnými ustanoveniami Obchodného zákonníka č. 513/1991 Zb. v platnom znení. Nič v tejto rámcovej dohode sa nebude vykladať tak, že kupujúci musí odobrať na základe tejto rámcovej dohody od predávajúceho nejaké konkrétne určené množstvo predmetu rámcovej dohody. Zmluvné strany pre túto rámcovú dohodu vylučujú použitie § 421 Obchodného zákonníka a skutočné množstvo, ktoré bude dodané za obdobie platnosti tejto rámcovej dohody bude určené výhradne kupujúcim na základe jeho skutočných hospodárskych potrieb.
6. Ak niektoré ustanovenia tejto rámcovej dohody stratili platnosť, alebo sú platné len sčasti alebo neskôr stratia platnosť, nie je tým dotknutá platnosť ostatných ustanovení. Namiesto neplatných ustanovení sa použije úprava, ktorá sa čo najviac približuje zmyslu a účelu tejto rámcovej dohody.
7. Predávajúci je oprávnený postúpiť práva a pohľadávky z tejto rámcovej dohody len na základe predchádzajúceho písomného súhlasu kupujúceho.
8. Akékoľvek zmeny a doplnky tejto rámcovej dohody je možné vykonať len písomne, formou očíslovaných dodatkov podpísaných obidvoma zmluvnými stranami. Táto rámcová dohoda nadobúda platnosť dňom jej podpísania obidvoma zmluvnými stranami a účinnosť dňom nasledujúcim po dni jej zverejnenia v zmysle § 47a Občianskeho zákonníka.
9. Zmluvné strany výslovne súhlasia so zverejnením rámcovej dohody v jej plnom rozsahu vrátane príloh a dodatkov v centrálnom registri zmlúv vedenom na Úrade vlády SR a na stránke Úradu pre verejné obstarávanie v Profile verejného obstarávateľa.

V ........................., dňa: .................... V Banskej Bystrica dňa.....................

..................................................... .............................................................

predávajúci kupujúci